recursal/SuperWikiNEXT-32B huggingface dataset:
| Cæsars borgerkrig |
| --- |
| 

|  |  |
| --- | --- |
| Dato | 10. januar, 49 f.Kr. - 17. mars, 45 f.Kr.Fra Cæsars kryssing av Rubicon til slaget ved Munda |
| Sted | Italia, Hellas, Egypt, Nord-Afrika og Hispania |
| Resultat | Avgjørende seier til Julius Cæsar |

 |
| Stridende parter |
| Julius Cæsar og hans tilhengere, popularene | Det romerske senat |
| Kommandanter og ledere |
| Julius Cæsar | Pompeius,Titus Labienus,Metellus Scipio,Cato den yngre,Gnaeus Pompeius |

| Cæsars borgerkrig |
| --- |
| Dyrrhacium - Farsalos - Ruspina - Thapsus - Munda |

**Cæsars borgerkrig** (49–45 f.Kr.), også kalt for **Den store romerske borgerkrigen**, var en av de siste konfliktene i den romerske republikk før etableringen av det romerske prinsipatet (keiserdømmet). Det begynte som en rekke av politiske og militære konfrontasjoner mellom Julius Cæsar, hans politiske tilhengere (kjent som *Populares*) og hans legioner, mot den konservative og tradisjonalistiske fraksjonen i det romerske senatet, i mange tilfeller kjent som optimatene (*Optimates* eller *Boni*), anført av Pompeius.

Etter en langvarig krig som ble utkjempet i løpet av fem år, mellom 49 og 45 f.Kr. i Italia, Illyria, Hellas, Egypt, Nord-Afrika og Hispania, beseiret Cæsar den siste av optimatene i slaget ved Munda den 17. mars 45 f.Kr. Han ble deretter *dictator perpetuo* («diktator på livstid») av Roma. Endringene i den romerske regjeringen som etterfulgte krigen eliminerte bortimot de politiske tradisjonalistene i den romerske republikken (509–27 f.Kr.) og førte til dannelsen av Romerriket (27 f.Kr.–476 e.Kr.).

Mange historikere ser på krigen som kulminasjonen av en lang rekke politiske omstillinger av den romerske institusjonen, som begynte allerede med Tiberius Gracchus, og fortsatte med Marius' militærreformer, uttrykt gjennom Sullas blodige diktatorstyre. Om disse hendelsene la grunnlaget eller ikke er vanskelig å fastslå, men det er tydelig at de gjorde det mulig for Cæsar å utnytte svakhetene som fantes i det politiske systemet i Roma. For noen historikere markerer denne borgerkrigen, og det korte diktatorstyret til Cæsar, slutten på den romerske republikk, og er ofte blitt sett på som begynnelsen på det romerske keiserriket. I dag legger imidlertid de aller fleste historikere starten på keiserriket til Augustus' regjeringstid, som tok sin fulle kraft etter slaget ved Actium i 31 f.Kr.

Referanser
----------

1. ↑   Kohn, G.C. (1986): *Dictionary of Wars*, s. 374
2. ↑   Dio Cassius: *Roman History*. Book 47: 28–42
3. ↑   Julius Cæsar: *Commentarius De Bello Hispaniensi*, 1–42.
4. ↑   Hornblower, S. Spawforth, A. red. (1998): *The Oxford Companion to Classical Civilization*, s. 219-224

Se også
-------

* *Commentarii de Bello Civili*, Julius Cæsars egen framstilling av borgerkrigen

Litteratur
----------

* Gruen, E.S. (1974): *The Last Generation of the Roman Republic*, California U.P. ISBN 0-520-20153-1, s. 449–497
* Gelzer, Mattias (1968): *Caesar — Politician and Statesman*, oversatt av Peter Needham, Harvard University Press, kapittel 5

  


|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN **·** NKC
 |
**Cédric Grand** (født 14. januar 1976) er en sveitsisk bobkjører som deltok i de olympiske vinterleker 1998 i Nagano, 2002 i Salt Lake City, 2006 i Torino og 2010 i Vancouver.

Grand vant en olympisk bronsemedalje i bobsleigh under vinter-OL 2006 i Torino. Sammen med Martin Annen, Beat Hefti og Thomas Lamparter kom han på tredjeplass i firerbob bak Tyskland og Russland.

Grand ble verdensmester i bobsleigh 2007 i St. Moritz i firerbob og 2009 i 2009 i Lake Placid i toerbob.

OL-medaljer
-----------

* 2006 Italias flagg Torino - Bronse Bronse i bobsleigh, firerbob Sveits’ flagg Sveits

Referanser
----------

1. ↑   World Athletics Database, World Athletics utøver-ID 132060, oppført som C&#233;dric Grand[Hentet fra Wikidata]

Eksterne lenker
---------------

* (en) Cédric Grand – Olympedia Rediger på Wikidata

* (en) Cédric Grand – Sports-Reference (OL-resultater – arkivert) Rediger på Wikidata

* (en) Cédric Grand – IBSF Rediger på Wikidata

* (en) Cédric Grand – World Athletics Rediger på Wikidata
«Dynasti» har flere betydninger.
**Dynasti** er en arvefølge av herskere eller statsoverhoder, som tilhører den samme familien og som varer i flere generasjoner. Et dynasti blir også omtalt noen ganger som et *hus*, et *kongehus*, en *kongefamilie* eller et fyrstehus, som f.eks. Huset Habsburg, det norske kongehuset. 

Det har vært diskutert om det er treffende å bruke disse betegnelsene når arvefølgen går gjennom kvinneledd, såkalt «kognatiske linjer». Et spørsmål er om det da skal sies å være et nytt dynasti, kongehus, kongefamilie osv. 

Ordet *dynasti* blir også brukt til å beskrive perioden som en familie hersket. I utvidet forstand blir begrepet også brukt om ledelse av familiefirma, mafiafamilier, ledende familier i politiske partier og lignende. 

Monarkene i de nåværende europeiske kongehusene stammer fra slekter som i generasjoner har vært monarker, til dels gjennom flere hundre år. Det samme er tilfellet for asiatiske monarkier som Japan og Thailand.

Eksterne lenker
---------------

* (en) Dynasties – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store Danske Encyklopædi **·** GND **·** LCCN **·** BNF **·** BNF (data)
 |
Alfred Nobel, svensken som oppfant dynamitt
**Dynamitt** er et sprengstoff som består av nitroglyserin som aktivt stoff, som adsorberes i kiselgur (leireaktig jord) og andre tilsatsmaterialer. Dynamitt ble oppfunnet av svensken Alfred Nobel i 1863 og videreutviklet til produksjon i Krümmel (Geesthacht, Schleswig-Holstein, Tyskland) og patentert i 1867. Bruksområdene er mangfoldige, blant annet i veibygging og store tunnelarbeider. Dynamitt kan også brukes til sprengning under vann. Den ble normalt solgt i dynamittgubber som målte 2,5 cm i diameter og var 20 cm lange, for å passe vanlige fjellboringshull.

Dynamitt er forskjellig fra krutt ved at stoffet detonerer. Det betyr at antenning skjer ved en sjokkbølge som forplanter seg fortere enn lydens hastighet i mediet. Sjokkbølgen komprimerer stoffet, og gir temperaturøkning til antenningspunktet. Krutt forbrenner ved termisk ledning under lydens hastighet i stoffet. Detonasjonen må igangsettes med en fenghette.

I dag framstilles en rekke forskjellige sprengstoffer som som oftest ikke er dynamitter. Dette gjelder blant annet trinitrotoluen (TNT), plastiske sprengstoffer og slurry som ikke er basert på adsorbert nitroglyserin. Dette er fordi slike sprengstoffer ofte er sikrere i transport og bruk, og fordi dynamitt kan bli ustabilt ved lagring ettersom nitroglyserin kan svette ut. Den er derfor videreutviklet ved adsorpsjon i nitrocellulose, som også kalles korditt.

Eksterne lenker
---------------

* (en) Dynamite – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** GND **·** LCCN
 |
**Markvard Bækken** (født 5. september 1915 i Kynnberget i Sørskogbygda, død 30. august 1992 i Elverum) var en norsk lokalpolitiker for Arbeiderpartiet. Bækken kom inn i kommunestyret i 1952, ble valgt til varaordfører i Elverum i 1959, og ble gjort til ordfører da forgjenger Enok Sletengen døde plutselig 22. november 1962. Bækken var ordfører i 17 år, frem til 31. desember 1979, og er den lengstsittende ordføreren Elverum har hatt. Hans sivile stillinger var som småbruker, gartner og jordstyresekretær/assistent hos herredsagronomen.

Det viktigste som skjedde med kommunen mens Bækken var ordfører var etableringen av Elverum sentralsykehus, som skjedde etter at fylket først hadde utredet sykehus på Hamar. Etter press fra Elverum og nabokommunene endte det med at fylkestinget ikke klarte å ta en beslutning, så regjeringen bestemte at sykehuset skulle ligge på Elverum.

Han var formann i Elverum Elektrisitetsverk fra 1980 til 1983, formann i Elverum samvirkelag, og formann i Elverum og Omegn Boligbyggelag fra 1963 til «ut på 1970-tallet». Bækken var også forretningsfører for *Årbok for Glåmdalen*.

Han giftet seg med Målfrid Løken/Mølmen fra Dovre, som han møtte mens han gikk landbruksskole på Toten under krigen. De fikk to barn. De kjøpte den tidligere husmannsplassen *Sagtjernet* på Søbakken i 1943.

Referanser
----------

1. ↑  *Arbeiderbladet 4. september 1965*. Oslo. 1965. s. 16.
2. ↑  Randi Undseth (3. november 2014): Sykehusdiskusjonen tilbake til start. *Østlendingen*
3. ↑  *Norske gardsbruk : Hedmark fylke. 1*. Oslo: Forlaget Norske gardsbruk. 1969. s. 186.
4. ↑  *EOBBL, Elverum og omegn boligbyggelag 50 år*. EOBBL. 1990. s. 10.
5. ↑  Evensen, Ottar (1998). *Elverum mot by*. Elverum: Elverum historielag. s. 244. ISBN 8290833083.
6. ↑  Haugstad, Johannes (1993). *Varp og veft : sagaen om ei rydnings- og kolbrennarslekt frå Synstliom i Vågå …*. Thorsrud as, Lokalhistorisk forl. s. 175. ISBN 8290439822.
7. ↑  Stener, Magne (1985). *Elverum bygdebok. 3 : Strandbygda*. Kommunen. s. 287. ISBN 8299134293.

|  |  |  |
| --- | --- | --- |
| Forgjenger:**Enok Sletengen** | **Elverums ordfører**(1962–1979) | Etterfølger:**Kjersti Borgen** |

|  |  |
| --- | --- |
| Oppslagsverk/autoritetsdata | Geni
 |
Parque Central sett fa Avenida Segunda, med musikkpaviljongen til høyre og katedralen til venstre
**Parque Central** er en park i sentrum av Costa Ricas hovedstad San José. Den er beplanta med høye palmer, og har også en musikkpaviljong («Templo de la Música») og en mosaikkdekka flaggstang med det costaricanske flagget. I den østlige enden av parken ligger San Josés katedral, og i nord er Teatro Popular Melico Salazar. Avenida Segunda går langs parkens nordlige ende.

Parque Central er det eldste offentlige rommet i byen og den første som ble ornamentert. I 1837 var det en stor plass på stedet, med et teater hvor folk måtte ta med sine egne stoler. I det sørvestlige hjørnet av parken ble general Francisco Morazán og Vicente Villaseñor henretta 15. september 1842. 19. 1885 ble plassen gjort om til park, og det ble planta ut trær og anlagt fortau og gangstier. I 1920 ble det satt ut benker av sement, og i 1944 ble musikkpagoden satt opp.

Eksterne lenker
---------------

* En detalle: Parque Central de San José hos *La Nación*
* Parque Central hos Rough Guides
**Jan Hoff** (født 28. oktober 1949 i Trondheim) er en norsk idrettsfysiolog og professor i medisin (dr. philos). Han er ansatt ved Institutt for sirkulasjon og bildediagnostikk (ISB) ved Det medisinske fakultet (DMF) på Norges teknisk-naturvitenskapelige universitet og Universitetssykehuset St. Olavs hospital..

Hoff er utdannet ved Norges idrettshøgskole (NIH) og NTNU, og han begynte som idrettsoffiser i HM Kongens Garde i 1972. Fra 1973 til 1981 var Hoff landslagstrener i sprint for Norges Friidrettsforbund. Hoff var i 1980 rektor ved Idrettshøgskolen i Trondheim, som senere ble opptatt i Universitetet i Trondheim og Institutt for Idrettsvitenskap. I 1986 ble han alpinsjef for Norges Skiforbund. Hoff var da nylig ferdig med sin mastergrad ved NIH, og ble i den stillingen i tre år.

I 1986 fullførte Hoff en mastergrad ved NIH med vekt på organisasjonsteori, og i 2000 var han ferdig med sin doktorgradavhandling, «Specificity of Strength and Power Training Effects» ved NTNU 

I 2001 lanserte Hoff sammen med forskerkollega Jan Helgerud et treningskonsept for prestasjonsutvikling og behandling i medisin for blant annet hjerte-karsykdom, diabetes, KOLS og MS. I 2002 etablerte Hoff sammen med Helgerud et masterprogram ved DMF.

Hoff har også vært gjesteprofessor ved University of California, San Diego 2000-2001, 2005-2006, University of Utah 2009-2010. Han har utgitt rundt hundre forskningsartikler om trening og fysiologi i fagfellevurderte publikasjoner..

Bibliografi (utvalg)
--------------------

* Publikasjoner av Jan Hoff[*død lenke*] i BIBSYS
* Publikasjoner av Jan Hoff i forskningsdokumentasjonssystemet CRIStin
* Publikasjoner av Jan Hoff i PubMed

Referanser
----------

1. ↑  Ekspertliste NTNU.
2. ↑  (no) BIBSYS-post for avhandling.
3. ↑   Hoff, Jan: Effektiv forbrenning med 4X4 intervaller Arkivert 4. mars 2016 hos Wayback Machine. Tech Nutrition AS.
4. ↑   Dyregrov, Silje (13. april 2015) Treningsbransjen gir dårlige råd, Adresseavisen.
5. ↑   Larsen, Vibeke (9. september 2010) Derfor er 4X4 det beste, Dagens Næringsliv
6. ↑   Esten O. Sæther (27. mai 2011) Pustehjelp til FC Barcelona, Dagbladet
7. ↑  ISB sin omtale av masterprogrammet.
8. ↑  Løkke, Knut (1. november 2014) Myworkout med helsefaglig forankring i verdenstoppen Arkivert 2. april 2015 hos Wayback Machine. myworkout.no.
9. ↑  Publikasjoner på PubMed.

Eksterne lenker
---------------

* Hoffs profil på NTNU

|  |  |
| --- | --- |
| Oppslagsverk/autoritetsdata | Prabook **·** BIBSYS **·** VIAF **·** LCCN **·** ISNI
 |
***Pachysphinx modesta*** er en sommerfugl som tilhører gruppen svermere (Sphingidae). Denne store, nordamerikanske arten ligner på en stor ospesvermer (*Laothoe populi*).

Utseende
--------

En stor (vingespenn 90 – 140 mm) svermer, grå med mørkere tverrbånd på vingene. **Kroppen** er tykk og mindre strømlinjeformet enn mange andre svermere, hodet ganske lite med reduserte munndeler. Antennene er tynne, tydelig fjærformede, rundt 1/3 så lange som forvingene. **Forvingen** er lyst brungrå med et bredt, mørkere, gråbrunt tverrbånd rundt midten. Vingenes ytterkanter er sterkt bølgete. **Bakvingen** er rosa, blågrå ved roten. Den opptil 10 cm lange **larven** er blålig grønn med små, gulhvite flekker, hvite skråstriper på sidene og et kort horn på bakkroppen.

* Pachysphinx modesta ♂*Pachysphinx modesta* ♂
* Pachysphinx modesta ♂  △*Pachysphinx modesta* ♂ △
* Pachysphinx modesta  ♀ *Pachysphinx modesta* ♀
* Pachysphinx modesta  ♀ △*Pachysphinx modesta* ♀ △

Levevis
-------

Larven lever på poppel (*Populus*) og vier (*Salix*). De voksne svermerne tar ikke næring til seg, men lever på fett som er lagret fra larvetiden.

Utbredelse
----------

I det sørlige Canada finnes den like fra Atlanterhavet til Stillehavet. I USA finnes den sør til Colorado i vest og til Texas i øst.

Kilder
------

* Milne, L. og Milne, M. (1992) *The Audubon Society Field Guide to North American Insects and Spiders*. Alfred A. Knopf, New York. ISBN 0-394-50763-0

Eksterne lenker
---------------

* (en) *Pachysphinx modesta* i Encyclopedia of Life Rediger på Wikidata

* (en) *Pachysphinx modesta* i Global Biodiversity Information Facility Rediger på Wikidata

* (en) *Pachysphinx modesta* hos ITIS Rediger på Wikidata

* (en) *Pachysphinx modesta* hos NCBI Rediger på Wikidata

* (en) *Kategori:Pachysphinx modesta* – bilder, video eller lyd på Wikimedia Commons Rediger på Wikidata

* (en) *Pachysphinx modesta* – galleri av bilder, video eller lyd på Wikimedia Commons Rediger på Wikidata
En **prøveinnspilling** benyttes av filmregissører og filmprodusenter for å avgjøre om en skuespiller passer i en film eller en spesiell rolle.

Skuespilleren får vanligvis en sene eller utvalgte replikker og bevegelser, og blir deretter instruert i å fremføre disse foran kamera. Filmen vises senere for relevant filmpersonale for en bedømning.

Prøveinnspillinger kan også benyttes for å avgjøre om kostyme, sminke eller andre detaljer passer inn. Disse får da navnet kostymeprøveinnspillinger, etc.

Ulike typer skuespillere kan får ulike oppgaver ved individuelle prøveinnspillinger. En skuespiller som prøveinnspiller for en musikal kan for eksempel bli spurt om å synge og danse for å vise sine ferdigheter. Internasjonale skuespillere som Bruce Lee får prøveinnspillinger for å vise at de mestrer språket som skal benyttes i filmen. I Lees tilfelle be han bedt om å snakke om kinesisk kultur på engelsk for å avgjøre hans kunnskap om språket, for så senere å demonstrere kampsportbevegelser for å vise disse ferdighetene.

|  |  |
| --- | --- |
| Oppslagsverk/autoritetsdata | LCCN
 |
**Jobzone as** ble grunnlagt i 2002 og er i dag[*når?*] det største norskeide bemanningsselskapet. Jobzone er landsdekkende og har over 40 lokalkontorer med mer enn 150 medarbeidere. I 2017 bisto Jobzone 1 747 kunder og hadde 9 099 personer ute i jobb over hele landet.[]

Jobzone ble grunnlagt i 2002 av Tom Rune Graarud og Øyvind Henriksen. 

Jobzone as består av Jobzone Norge, Jobzone ab, HR-huset, Podium, Insider Facility Services AS, Saga Engineering AS og Nordic Care AS. Konsernet har kompetanse innen personal, rekruttering, omstilling og service.

Jobzone er revidert arbeidsgiver.

Forretningsidé
--------------

Virksomheten er organisert som et franchisekonsept hvor lokalkontorene er lokalt eid. Konsulentene er enten eiere eller partnere med eierskap til resultatene. Hvert kontor kan ta raske beslutninger og finne løsninger tilpasset den enkelte bedrift.

Referanser
----------

1. ↑  bransjetall fra NHO[*død lenke*]
2. ↑  «Godkjente RA-bedrifter». *www.nhosh.no* **(norsk)**. Besøkt 12. desember 2018.

Eksterne lenker
---------------

* Jobzone Norge
* Jobzone ab
* HR-huset
* Podium
* Insider Facility Services AS
* Saga Engineering AS Arkivert 9. november 2018 hos Wayback Machine.
* Nordic Care AS

|  |  |
| --- | --- |
| Oppslagsverk/autoritetsdata | Brønnøysundregistrene
 |
En jockey.
Jockeyen William Buick.
En **jockey** (diminutiv *jock*, en skotsk biform av navnet Jack) er en profesjonell galopprytter. De konkurrerer med fullblodshester i galoppløp. Kvinner og menn konkurrerer på like vilkår.

Historie
--------

I tidlig galoppridning pleide man å anvende så lette ryttere som mulig, men nå framgår ridevekten – den totale vekten av rytter og sadel – av løpets *proposisjon*.

Berømte jockeys
---------------

### Verdenseliten

En av de fremste jockeyene er Lester Piggott som gjort seg kjent gjennom blant annet ni seire i The Derby Stakes. Andre engelske storheter er Fred Archer, Gordon Richards, Pat Eddery, Willie Carson og Walter Swinburn. I USA er Willie Shoemaker, Steve Cauthen, Angel Cordero jr. samt Laffit Pincay storheter. Ledende i dag er italienske Frankie Dettori og brasilianske Jorge Ricardo.

### I Skandinavia

I Sverige var flertallet jockeys i mange år av engelsk herkomst, mens i dag skandinaviske og sydamerikanske dominerer. Skandinavias mestvinnende jockey er ungarskfødte Janos Tandari, som konkurrerte fra slutten av 1960-tallet frem til sekelskiftet.

Referanser
----------

1. 1 2  *Nationalencyklopedin*, på internet, besökt 25 maj 2010, uppslagsord: *jockey*
2. ↑
3. 1 2 3 4  Har egen artikel på NE.SE

Eksterne lenker
---------------

* (en) Jockeys – kategori av bilder, video eller lyd på Commons

|  |  |
| --- | --- |
| Oppslagsverk/autoritetsdata | Encyclopædia Britannica **·** GND **·** LCCN **·** BNF **·** BNF (data) **·** NDL **·** NKC **·** NKC **·** NKC **·** NKC
 |
**Philip Plait**, også kjent som **The Bad Astronomer** (født 30. september 1964]) er en amerikansk astronom som driver nettstedet badastronomy.com. 
Han har jobbet ved fysikk- og astronomidepartementet ved Sonoma State University til han i begynnelsen av 2007 sa opp for å skrive sin nye bok *Death from the Skies*.
Han har tidligere utgitt boken *Bad Astronomy*.

Plait vokste opp i Washington, D.C.-området og bodde der i mange år. Han tok doktorgrad i astronomi ved University of Virginia i 1994 med en oppgave om supernovaen SN 1987A som han studerte med Supernova Intensive Study (SINS). Han jobbet først med COBE-satellitten og senere med STIS på Hubble-teleskopet i fem år.

Før han sluttet i jobben, drev Plait med web-basert allmennopplysning for romteleskopet GLAST som ble skutt opp i 2008. 
Arbeid av ham har også blitt utgitt i *Encyclopædia Britannica Yearbook of Science*. 

Han har fått asteroiden (165347) Philplait (tidligere 2000 WG11) oppkalt etter seg. Asteroiden ble oppdaget i 2000 og fikk sitt endelige navn i 2008.

I 2010 annonserte Plait at han har begynt å spille inn en miniserie i tre deler for Discovery Channel. Serien skal hete *Phil Plait’s Bad Universe.*.

Bad Astronomy
-------------

Bad Astronomy er navnet på Plaits blogg som tar for seg myter og misforståelser om astronomi og romfartsvitenskap i filmer, nyheter, bøker og på Internett. 
Plait setter også søkelys på mange pseudovitenskapelige teorier som omhandler astronomi. Han skriver også om politikk rundt vitenskap og utdanning.

Referanser
----------

1. ↑  My Sooper Sekrit Project: REVEALED! - blogs.discovermagazine.com/badastronomy

Eksterne lenker
---------------

* Offisielt nettsted Rediger på Wikidata

* Offisielt nettsted Rediger på Wikidata

* Offisiell blogg Rediger på Wikidata

* Mate-URL Rediger på Wikidata

* (en) Phil Plait – kategori av bilder, video eller lyd på Commons Rediger på Wikidata
* (en) Phil Plait på Internet Movie Database Rediger på Wikidata
* (en) Phil Plait på MusicBrainz Rediger på Wikidata

* (en) Phil Plait på Songkick Rediger på Wikidata
* Phil Plait på Twitter Rediger på Wikidata

* Phil Plait på Instagram Rediger på Wikidata

* Phil Plait på YouTube Rediger på Wikidata

* Phil Plait på YouTube Rediger på Wikidata

* Phil Plait på Mastodon Rediger på Wikidata
* BadAstronomy.com

  


|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** BNF **·** BNF (data) **·** SUDOC **·** MusicBrainz
 |
Kjemisk institutt (UiO) 1969
 Veterinærhøgskolen 1979
 Norsk Teknisk Museum 1985
**Rolf Ramm Østgaard** (født 15. januar 1923 i Oslo, død 8. november 2014 i Bærum) var en norsk arkitekt.

Liv og virke
------------

### Bakgrunn

Rolf Ramm Østgaard var sønn av offiserer og idrettsmannen Nikolai Ramm Østgaard (1885–1958) som fra 1914 var Kong Olavs lærer og fra 1946 adjutant. Moren Ragni Østgaard (1894–1956) var hoffdame for Märtha fra 1929 og for Prinsesse Astrid fra 1954.

Han studerte til arkitekt ved Norges tekniske høgskole fra 1941 til 1947, samtidig med militær krigstjeneste i Finnmark og Storbritannia i 1943–45. 

### Arkitekt

Deretter jobbet han hos Alvar Aalto i ett år, før han gikk til Erling Viksjøs arkitektkontor 1948–52. Fra 1952 til 1956 var han overarkitekt hos Riksarkitekten, der han også ledet avdelingen for prosjektering. Han etablerte i 1956 eget firma, fra 1986 kalt Østgaard Arkitekter A/S. Fra 1968 til 1970 var han formann i Norske arkitekters landsforbund såvel som i Byggefagrådet. I 1981 mottok han Oslo bys kunstnerpris for arkitektur og miljø. Han er også mottaker av Carl Michael Egers legat fra Oslo Arkitektforening (1963).

Hans eget arkitektfirma tegnet blant annet den norske ambassade i New Delhi med fasader av malt teglstein (1960), Kjemibygget ved Kjemisk institutt (UiO) (ferdig 1968), Norges ambassade i Beijing med fasader av grå taglstein (1973), Norges veterinærhøgskole i Ullevålsveien 72 i rød tegl (utført 1960-79), Aftenposten og Schibstedgruppen sitt nye offset-trykkeri på Linderud, Hans Møller Gasmans vei 9 (ferdig 1976), Atlas Copco sitt kontorbygg på Ski, administrasjonsbygg for Norsk Philips på Ryen, kontor- og lagerbygg for Astrup & Søn AS på Rommen, Norsk Teknisk Museum, Kjelsåsveien 143 (ferdig 1985).

I firmaet jobbet også Hans Anmarkrud (født 1926), HansPeter Arnesen og Jürgen Kiehl som var her 1978–85.

Firmaet ble i 1986 omdøpt til Østgaards Arkitekter A/S. Det fikk Knut Eriksen (født 1943), Jon Bugge (født 1946) og Terje Grønmo (født 1952). Det var Grønmo som tegnet Håkons hall på Lillehammer (ferdig 1993), Oslo tinghus (ferdig 1994), og firmaet stod også bak Engebråten skole, Disen skole, Høgskolebygget i Haugesund. Det ble i 2007 nedlagt og videreført som Terje Grønmo Arkitekter A/S.

Referanser
----------

1. ↑   Artists of the World Online, AKL Online kunstner-ID 00323351[Hentet fra Wikidata]
2. ↑  Arne Gunnarsjaa (1999). *Norsk arkitekturleksikon*. Abstrakt forlag. s. 872.
3. ↑  «Rolf Ramm Østgaard». Norske Store.
4. ↑  «Østgaard Arkitekter A/S hjemmeside».  og «Grønmo Arkitekter A/S hjemmeside».

|  |  |
| --- | --- |
| Oppslagsverk/autoritetsdata | Store norske leksikon **·** Norsk kunstnerleksikon **·** Historisk befolkningsregister **·** VIAF **·** KulturNav **·** KulturNav
 |
**Rolf Schönfeld** (født 7. februar 1915, død 22. april 1997) var en norsk billedkunstner bosatt i Oslo. Han var sønn av den tyske maleren og grafikeren Wilhelm Schönfeld og Severine Andersen. Han fikk sin utdannelse fra Statens håndverks- og kunstindustriskole (SHKS) under August Eiebakke, Eivind Nielsen, Carl von Hanno, Torbjørn Alvsåker og Olaf Willums ca 1930–1935. Han studerte også ved Statens kunstakademi i perioden 1933–1935 under Axel Revold, Per Krohg, Jean Heiberg og Henrik Sørensen.

Utstillinger
------------

Separatutstillinger: 

* Oslo Kunstforening, 1946

Kollektivutstillinger: 

* Høstutstillingen 1940, 1945
* UKS jubileumsutstilling, Kunstnernes Hus, 1946
* Den Officielle Norske Kunstudstilling, København, 1947
* Stipendiesøkernes utstilling, Kunstnernes Hus, 1949

Offentlige arbeider
-------------------

«Panikk på Parnasset», monumentalmaleri, spisesalen, Hotell Astoria, Oslo (1947, senere fjernet)

Pedagogisk virksomhet
---------------------

Schönfeld drev sin egen maleskole i Oslo i perioden 1940-60. Deretter ga han private kurs i Nasjonalgalleriet fra 1960-1980. Svært mange norske malere har vært innom hans undervisning for kortere eller lengre perioder.

Referanser
----------

1. ↑   KulturNav, KulturNav-ID 4a1b9677-7325-4645-b22c-ec71a6ed1d4e, besøkt 9. oktober 2017[Hentet fra Wikidata]

Litteratur
----------

* GA: «Schønfeld, Rolf» I: *Norsk kunstnerleksikon. Bind 3: N-So* , s. 511. Universitetsforlaget, 1986. ISBN 82-00-06810-2
* Larssen, Kristiane: «Den hemmelige kunstskolen». *A-magasinet*, 16. januar 2009
* Opedal, Hallgeir: «Gal eller genial?». *Dagbladet*, 11. mai 1997
* Østby, Leif: «Utstillinger i Oslo 1946». *Kunst og kultur*, nr 1 (1947)

Portal: Kunst

|  |  |
| --- | --- |
| Oppslagsverk/autoritetsdata | Norsk kunstnerleksikon **·** KulturNav
 |
**Rolf Juul Ringdal**, tidligere **Rolf Juul Jørgensen** (født 9. august 1960) er en norsk faglig tillitsmann. Han har fra 2011 vært forbundsleder i Norsk Lokomotivmannsforbund.

Han vokste opp i Blaker, i Sørum kommune. Første tillitsverv hadde han som elevrådsformann på yrkesskolen på Strømmen. Han satt også i styret i Yrkesskolenes og lærlingenes interesseorganisasjon, YLI. Siden var han aktiv i Elektrikerforbundet da han jobbet på e-verket i Lillestrøm og i Jernbaneforbundet da han jobbet på jernbaneverkstedet i Groruddalen.

27 år gammel begynte han lokomotivførerutdannelsen, og ble lokomotivfører i CargoNet, der han ble hovedtillitsvalgt.

I 1999 ble han valgt inn i forbundsstyret i Lokomotivmannsforbundet, og overtok i juni 2011 formannsvervet i forbundet.

Politisk har han bakgrunn fra Rød Ungdom, Rød Valgallianse, Marxist-leninistisk forbund og ML-gruppa Revolusjon. Han er tidligere leder for Norsk-Albansk Vennskapssamband. I 1997 var han førstekandidat for Norges Kommunistiske Parti på partiets stortingsvalgliste i Oslo.

Han markerte seg i 2007 som en av kritikerne mot sammenslåingsprosessen mellom AKP og RV. Han var også blant de ledende aktivistene i Komiteen for et fritt Irak.

Da han overtok som forbundsformann karakteriserte han seg selv som partiløs sosialist, til venstre for Arbeiderpartiet.

Referanser
----------

1. ↑  Side 3, *Lokomotivmands Tidende* nr. 6/7 2016
2. ↑  Norsk lokomotivmannsforbunds styre, NLFs nettsider Arkivert 24. juli 2011 hos Wayback Machine..
3. ↑  «Hva synes du om Gerd-Liv Vallas unnskyldning, og i hvilken grad sitter hun trygt?», *Dagens Næringsliv* 20. januar 2007.
4. ↑  Intervju i *LO-aktuelt* nr. 14 2011: «Livet er på skinner»
5. ↑  Rolf Jørgensen: «Samling om reformismen», innlegg i *Klassekampen* 25. januar 2007.
6. ↑  «Han har fremdeles en sterk forankring på venstresida i politikken, men er ikke medlem av noe politisk parti. Rolf Jørgensen anser seg som uavhengig sosialist», intervju i *LO-aktuelt* nr. 14 2011: «Livet er på skinner»

  


| * v
* d
* r
Ledere i Norsk Lokomotivmannsforbund |
| --- |
| 
* Karl Andersen (1893-1901)
* Ludvig O. Bauer (1901-08)
* Emil Sandberg (1908-11)
* Thorvald Nordahl (1911-16)
* Jens Kraft Lund (1916-19)
* Sigurd Iversen (1919-24)
* Emil Sandberg (1924-25)
* Robert Lund (1925-31)
* Thorleif Narvestad (1931-50)
* Mathias Heggestad (1950-61)
* Oluf Andreas Anfinsen (1961-75)
* Gunnar Tønder (1975-90)
* Oddvar Skaar (1989-90)
* Øystein Aslaksen (1991-2011)
* Rolf Ringdal (2011-)

 |
| *Lokomotivmands Tidende* |
**Nicoline Marie Vonen**, (født 14. november 1836 i Fjaler, død 29. november 1933 samme sted) var en norsk forfatter, folkeminnesamler og grunnlegger av Nikka Vonens Pigeinstitutt. Hun var datter av korpssmed og klokkemaker Bertel Johannesson Vonen (1799–1868)
Da hun var 11 år ble hun sendt til "Pensionat og Skole for Pigebørn av den bedre Classe" i Davik i Nordfjord. 
Hun var kjent for sin store interesse av å samle dialekt og ord fra bygden. 
Hun var senere også elev ved en guvernanteklasse ved Nissens Pigeskole" i Kristiania.
Nikka var en naturelsker, hun likte fotturer i fjellene. Hun var også en av de første kvinnene som nådde toppen av Galdhøpiggen.

Nikka Vonen meldte seg i 1872 som første kvinne inn i nynorskorganisasjonen Vestmannalaget i Bergen, og var medlem i Det Norske Samlaget.

Soknepresten i Fjaler, Anton Kleppestø, skrev følgende minneord etter hennes død:

*"Hun innskrenket sig ikke bare til å meddele kunnskaper, men hovedsaken var for henne å gjøre elevene sine skikket for livet. Hennes undervisning og oppdragelse var i beste forstandoppøvelse i livskunst. Med henne er en av de mest særmerkte kvinner vårt land har eid, vandret bort".*

Referanser
----------

1. ↑   Norsk biografisk leksikon, nbl.snl.no, besøkt 25. april 2017[Hentet fra Wikidata]
2. ↑   Store norske leksikon, Store norske leksikon-ID Nikka\_Vonen[Hentet fra Wikidata]
3. ↑  Åshild Paulsen. «Nikka Vonen». *Norsk biografisk leksikon* **(norsk)**. Besøkt 25. april 2017.

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Lokalhistoriewiki **·** Historisk befolkningsregister **·** BIBSYS **·** Geni **·** VIAF **·** GND **·** LCCN **·** ISNI
 |
**MS «Oasis of the Seas»** er et passasjerskip som ble bygget ved Perno verft i Åbo i Finland og levert i 2009. Hun delte tittelen verdens største passasjerskip med sitt yngre søsterskip MS «Allure of the Seas», hun har kapasitet til 6 000 passasjerer og kan ha over 2 000 som mannskap. Skipet har 18 livbåter som har en kapasitet på 370 personer hver, altså 6 660 personer totalt. Den har Fort Lauderdale som hjemmehavn. Skipet har 16 passasjerdekk, og den største suiten er 152 m2 med egen balkong på 85 m2. Hverken MS «Oasis of the Seas» eller MS «Allure of the Seas» kan ta med biler på sine seilaser. MS «Oasis of the Seas» besøkte Europa høsten 2014. Hun kostet 1,2 milliarder dollar å bygge. Skipet er 82 meter høyt.

Historikk
---------

MS «Oasis of the Seas» ble bestilt i februar 2006 og prosjektet ble først kalt «Prosjekt Genesis», noe som skulle vise seg å bli verdens største skip, nemlig Oasis-klassen. Skipet ble fullført og overlevert Royal Caribbean Cruises 28. oktober 2009. To dager senere forlot hun verftet i Åbo i Finland. Den 31. oktober 2009 klokken 00.15 passerte hun under Storebæltbroen med en klaring på 1,5 meter. Skipet, som var syv meter for høyt for broen, klarte med teleskopsenkede skorsteiner og høy fart å komme seg under broen med ca. 60 centimeters klaring. Skipet satte så kurs for sin hjemmehavn i Fort Lauderdale i Florida.

Nabolag
-------

Det nye med MS «Oasis of the Seas» var at skipet var inndelt i syv «nabolag», hvert med spesielle særtrekk.

Bildegalleri
------------

* MS «Oasis of the Seas» ved Nassau, Bahamas MS «Oasis of the Seas» ved Nassau, Bahamas

Eksterne lenker
---------------

* (en) Offisielt nettsted Rediger på Wikidata

* (en) IMO 9383936 – kategori av bilder, video eller lyd på Commons Rediger på Wikidata

* (en) Oasis of the Seas – galleri av bilder, video eller lyd på Commons Rediger på Wikidata
* (en) MS «Oasis of the Seas» – DNVs skipsregister Rediger på Wikidata

* (en) MS «Oasis of the Seas» – Den internasjonale sjøfartsorganisasjonen Rediger på Wikidata
* (en) MS «Oasis of the Seas» offisielle hjemmeside
* (en) Royal Caribbean International - Oasis of the Seas
* (en) About2Cruise - Oasis of the Seas-The Float Out!  Arkivert 20. februar 2011 hos Wayback Machine.

|  |  |
| --- | --- |
| Oppslagsverk/autoritetsdata | Nationalencyklopedin
 |
**Hwa-Rang** er et mønster for 2.Gup i taekwon-do, og er det 8. mønsteret en elev lærer.

Historie
--------

Mønsteret er oppkalt etter Hwa-Rang Do som var en ungdomsgruppe med soldater. Gruppen oppstod under Silla-dynastiet for omtrent 1300 år siden, og ble en drivende kraft i foreningen av de tre kongedømmene i Korea.

Mønsteret består av 29 bevegelser. Dette refererer til den 29. infanteridivisjon der taekwon-do ble utviklet til fullstendighet.

Hwa-Rang ble grunnlagt av Kong Chin Hung i Silla-dynastiet i år 540 e.Kr. Ordet «Hwa» betyr på koreansk «blomst» og «Rang» betyr «ung» eller "gentleman". Hovedmeningen av navnet var: "Blomst av Ridderskap". Kong Chin Hung var buddhist og hadde en forkjærlighet for eleganse og fysisk skjønnhet. Hwa-Rangene måtte gjennom en lang utdannelse, gjerne på så mye som 10 år. De klatret i fjell, svømte i elver, mediterte, komponerte musikk, leste, og lærte krigføring og nærkamp. Kampkunstene de trente var Soobak og Taekyon. Gruppen hadde svært kraftig kampånd.
  
  
Prinsippene Hwa-Rangene levde etter var:
  
- Lojalitet overfor kongen og fedrelandet
  
- Lydighet mot foreldre
  
- Ærlighet
  
- Tillit og samhold blant venner
  
- Aldri gi opp i kamp
  
- Rettferdighet ved drap

  

Gruppen ble oppløst under Yi-dynastiet

Litteratur
----------

Andresen, Per: *Taekwon-Do for 6.Gup – 1.Gup-2*, Trondheim 2002

Eksterne lenker
---------------

* Hwa-Rang Tul (Jaroslaw Suska, 5. Dan)
* National Taekwon-Do Norway
* International Taekwon-Do Federation Arkivert 29. oktober 2007 hos Wayback Machine.
**Svartkjølsnegl** (*Limax cinereoniger* (Wolf, 1803)) er et bløtdyr og tilhører de landlevende lungesneglene. Den er en av «nakensneglene» uten synlig skall og hører til i gruppen av kjølsnegler.

Utseende
--------

Svartkjølsnegl kan bli opptil 15 cm lang. Mørke eksemplarer av svartkjølsnegl kan være lik svartskogsnegl (*Arion ater*), men kan skilles fra denne på den tydelige kjølen, og at den har en hvit stripe under den ellers svarte foten. Som hos alle artene i familiegruppen kjølsnegler, har de en tydelig kjøl langs oversiden, bakerst på ryggen. Åndehullet er plassert bak midten av kappen. Den kan også forveksles med sin slektning boakjølsnegl, som også finnes i ensfargede varianter. Boakjølsnegl mangler imidlertid den tydelige lyse kjølen.

Helt svarte dyr kan forveksles med svartskogsnegl, men kjennes på kjølen bakerst på kroppen og åndehullets plassering.  Foto: Bertrand 
Svartkjølsnegl *Limax cinereoniger* har en hvit stripe midt under foten. Foto: Magne Flåten 
Egglegging  Foto: Clemens M. Brandstetter

Levevis
-------

Svartkjølsnegl lever på land og finnes på fuktige enger krattskog og i åpen løvskog. De lever i stor grad av lav og enkelte typer sopp, slik som morkler.

Svartkjølsnegl er tvekjønnet, noe som gjør det lettere å finne en partner. For å kunne legge egg kreves allikevel to snegler, som under paringen, befrukter hverandre gjensidig. De har kompliserte kjønnsorgan og de kjønnsmodne parer seg om våren. Paring skjer på det stedet de møter hverandre. De befrukter hverandre samtidig. Ettersom de er tvekjønnet kan begge legge egg. 

Snegler dør vanligvis ikke lenge etter paring og egglegging. Utviklingen fra nyklekt snegl til voksen, kjønnsmoden, kan ta flere år.

Referanser
----------

1. ↑  Morten Günther (31.03.2011). «Hagefiende skifter navn» **(norsk)**. Bioforsk. Arkivert fra originalen 16. oktober 2011. Besøkt 1. april 2011.
2. ↑  South, A. (2013). *Terrestrial slugs : biology, ecology and control*. [S.l.]: Springer. s. 189. ISBN 9401050503.

Eksterne lenker
---------------

* (en) *Svartkjølsnegl* – oversikt og omtale av artene i WORMS-databasen Rediger på Wikidata

* (en) *Svartkjølsnegl* i Encyclopedia of Life Rediger på Wikidata

* (en) *Svartkjølsnegl* i Global Biodiversity Information Facility Rediger på Wikidata

* (no) *Svartkjølsnegl* hos Artsdatabanken Rediger på Wikidata

* (sv) *Svartkjølsnegl* hos Dyntaxa Rediger på Wikidata

* (en) *Svartkjølsnegl* hos Fauna Europaea Rediger på Wikidata

* (en) *Svartkjølsnegl* hos NCBI Rediger på Wikidata

* (en) *Kategori:Limax cinereoniger* – bilder, video eller lyd på Wikimedia Commons Rediger på Wikidata

* (en) *Limax cinereoniger* – galleri av bilder, video eller lyd på Wikimedia Commons Rediger på Wikidata
**Hwaeom jong** (hangul: 화엄종, hanja: 華嚴, McCune-Reischauer: *Hwaŏm chong*) er den koreanske avleggeren av den kinesiske mahāyāna-skolen Huāyán zōng.

Skolen ble grunnlagt i Korea av Ŭisang i året 671. Som en av de mest kjente buddhistiske munker i Silla-perioden, og en kjent tempelbygger, reiste han til Kina og studerte ved Zhongnan-fjellet som en elev av Zhìyăn og Fǎzàng.

Skolens største og mest langvarige innflytelse skulle bli sett i Korea. Etter å ha vendt tilbake til Korea i år 671, arbeidet Ŭisang energisk med å etablere skolen på den koreanske halvøyen. Under dette arbeidet fikk han mye hjelp av sin venn Wŏnhyo, som var en av den koreanske buddhismens ledende tenker, skribent og kommentator. Wŏnhyo bygde på de filosofiske tesene i *Hwaeom jong*, da han utviklet sin egen lære om «synkronistisk buddhisme» (hangul: Tong p’ulgyo (통불교), hanja: Tōng fójiào, 通佛教).

Hwaeom jong forble den dominerende buddhistiske retningen i Korea frem til slutten av Kongedømmet Goryeo, da den ble slått sammen med Sŏn-skolen som er den koreanske avleggeren av Zen. Innenfor rammene av Sŏn, har Hwaeom jong fortsatt å spille en sterk rolle helt opp til det 21. århundre.

Portal: Korea
**Svartkantkvistfly** (*Xylena vetusta*) er en sommerfugl som tilhører familien nattfly (Noctuidae). Den forekommer nord til Nordland i Norge.

Utseende
--------

Et ganske stort (vingespenn 55–62 mm), kraftig, gulgrått nattfly med smale forvinger. Når sommerfuglen hviler, sitter den med vingene tett rullet rundt kroppen, og den ligner på en avbrukket kvist. Den ligner på ringkvistfly (*Xylena exsoleta*), men skilles fra denne på at den mangler markert ringmerke i forvingen. Hodet, den fremre delen av forkroppen og bakkroppen er brungule, sistnevnte med en mørk ryggstripe, mens mesteparten av forkroppen (thorax) er mørkt sjokoladebrun. Forvingen er nokså smal, lyst gulbrun i den fremre delen, mørk rødbrun i den bakerste delen. Vingen har et tydelig nyremerke som er mørkebrunt med en kommaformet, hvit flekk på innersiden. Det går en kraftig, svart lengdestrek fra nyremerket nesten til vingens ytterkant. Vingen mangler et markert ringmerke. Langs ytterkanten går det en hvit siksak-tverrstripe, den såkalte bølgelinjen. Bakvingen er lysgrå.

Levevis
-------

Arten finnes i skog og kratt, der larvene kan leve på mange ulike busker, trær og lave planter. De voksne sommerfuglene flyr om natten i september, og etter overvintring i april – mai. De kommer gjerne til lys.

Utbredelse
----------

Svartkantkvistfly finnes i Nord-Afrika, i Europa (inkludert Island, som har ganske få sommerfugler), i Midtøsten og østover til Stillehavet i Sibir. Den har også vært oppgitt å finnes i Nord-Amerika, men dette er feil. I Norge er den vanlig nord til Nord-Trøndelag, og det finnes spredte funn så langt nord som Lofoten.

Referanser
----------

1. 1 2  «Artsdatabankens artsopplysninger». Artsdatabanken. 24. juli 2020. Besøkt 24. juli 2020.

Kilder
------

* Norges sommerfugler – Vanlig kvistfly [*død lenke*]
* Aarvik, L. Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri:
* *Xylena vetusta* på UK moths:

Eksterne lenker
---------------

* (en) *svartkantkvistfly* i Encyclopedia of Life Rediger på Wikidata

* (en) *svartkantkvistfly* i Global Biodiversity Information Facility Rediger på Wikidata

* (no) *svartkantkvistfly* hos Artsdatabanken Rediger på Wikidata

* (sv) *svartkantkvistfly* hos Dyntaxa Rediger på Wikidata

* (en) *svartkantkvistfly* hos Fauna Europaea Rediger på Wikidata

* (en) *svartkantkvistfly* hos NCBI Rediger på Wikidata

* (en) *Kategori:Xylena vetusta* – bilder, video eller lyd på Wikimedia Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon
 |
**Politiskolen** er Danmarks politis sentrale utdannelsesinstitusjon, som dels forestår den ca. fire år lange utdannelse til politibetjent, og dels etter- og videreutdannelse av det eksisterende politipersonalet. Politiskolen er beliggende i Brøndbyøster.

Skolen, som ble etablert som Statens Politiskole i juli 1914, er organisert som en avdeling under *Rigspolitiet* og ledes av en politimester. Skolen har ca. 500 studenter og 130 ansatte.

Før skolens etablering krevde det ikke en bestemt formell utdannelse å bli ansatt i politiet, dog var Københavns Politiskole etablert i 1909. Først i 1944 fikk den statlige skolen permanente lokaler – dengang på Artillerivej på Islands Brygge. Siden 1996 har skolen holdt til i Brøndbyøster.

For å bli opptatt på skolen må man gjennomgå fire prøver, en helseundersøkelse hos egen lege og eventuelt en legefaglig vurdering hos *Rigspolitiet*s bedriftslege. Man kan forberede seg til prøven på skolens nettsider, på samme måte som mange folkehøyskoler i Danmark tilbyr forberedelseskurs.

Eksterne lenker
---------------

* Om Politiskolen på Politi.dk[*død lenke*]
* Uddannelsens hjememside
* Politiskolen – historien om politiets vigtigste resurse[*død lenke*]

|  |  |
| --- | --- |
| Oppslagsverk/autoritetsdata | ISNI
 |
**William McNamara** (født 31. mars 1965 i Dallas i Texas) er en amerikansk skuespiller. McNamara er sønn av en profesjonell racerbil-sjåfør for selskapet Ford Motor Company og hans kone som jobbet som interiørarkitekt. 

McNamara studerte først ved Columbia University og senere studerte han ved Lee Strasberg Institute. Kjente filmer som han har spilt i er Texasville, Copycat, Surviving the Game og Stealing Home.

McNamara debuterte som skuespiller i grøsserfilmen Opera fra 1987. Siden da har han vært med i flere titalls filmer og TV-serier som f. eks Law & Order: Special Victims Unit og NYPD Blue.

Eksterne lenker
---------------

* (en) William McNamara på Internet Movie Database Rediger på Wikidata

* (sv) William McNamara i Svensk Filmdatabas Rediger på Wikidata

* (da) William McNamara på Scope Rediger på Wikidata

* (fr) William McNamara på Allociné Rediger på Wikidata

* (en) William McNamara på AllMovie Rediger på Wikidata

* (en) William McNamara hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** NKC **·** BNE
 |
Definisjonen av **politisk makt** vil avhenge av hvilken definisjon man legger til grunn for politikk. Med en vid definisjon, der politikk forstås som alle sosiale forhold som innebærer makt, styre og autoritet, vil begrepet politisk makt falle sammen med makt i sin alminnelighet. Med en snevrere forståelse av politikk, der politikk ses på som en offentlig beslutningsaktivitet og de rammene som leder individers og gruppers handlinger fram til offentlige vedtak, vil politisk makt forstås snevrere, som den institusjonaliserte og sentraliserte makten innen regulerte territorier og i mellomstatlige forhold. Det er en autoritativ makt, den ytrer seg gjennom pålegg, lover, fordelingsvedtak og tildeling av rettigheter. Max Weber definerer staten som en institusjon med monopol på legitim bruk av voldsmakt.

Litteratur
----------

* Østerud, Øyvind (2003) «Makten og demokratiet», Gyldendal.

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Universalis **·** NKC
 |
***Politisk kvarter*** er et norsk aktualitetsprogram som har gått på NRK Radio siden 1968. Programmet tar vanligvis for seg en to-tre dagsaktuelle saker som debatteres i studio av relevante debattanter med programleder som ordstyrer. Sendingen har et stort fokus på norsk politikk. Programmet sendes på P2, alle hverdager fra klokken 7:45 og er en del av *Nyhetsmorgen*. Fra 2014 til 2020 ble programmet også overført på NRK2, og fra 2020 sendes det på NRK1. Om sommeren erstattes programmet med *Sommerkvarteret*.

Programmet hadde i 2008 et gjennomsnittlig lyttertall på drøyt 80 000. Det kan ellers nevnes at programmet ble lastet ned over 972 000 ganger på podkast i 2017, noe som plasserte det på en niendeplass over NRKs mest nedlastede radioprogrammer.

Den første sendingen gikk på lufta den 30. oktober 1968. Herbjørn Sørebø var første programleder. Programmet ble sendt rundt kl 18 på kvelden de første årene. Det ble nedlagt på slutten av 1980-tallet, men gjenoppstod i 1995 i en fornyet versjon i forbindelse med introduksjonen av *Nyhetsmorgen*.

Referanser
----------

1. ↑  «Eksklusivt kvarter skal på tv». *Journalisten*. 2. juni 2014. Besøkt 27. juni 2014.
2. ↑  NRK (20. april 2018). «NRK Radio – Årsrapport 2017». *NRK*. Besøkt 15. januar 2019.
3. 1 2  Haugland, Tor Helge (27. oktober 2008). «40 år med Politisk kvarter». *NRK*. Besøkt 15. januar 2019.

Eksterne lenker
---------------

* *Politisk kvarter* på NRK Radio
**William Franklin Martin** (født 13. mai 1863, død 22. januar 1931) var en amerikansk skytter som deltok i de olympiske leker 1908 i London.

Martin ble olympisk mester i skyting under OL 1908 i London. Han var med på det amerikanske laget som vant lagskytingen med armégevær med 2531 poeng foran Storbritannia med 2497. De andre på laget var William Leushner, Charles Winder, Ivan Eastman, Kellogg Casey og Charles Benedict. Det var åtte lag med seks mann på hvert som deltok i kunkurransen som ble gjennomført 10. og 11. juli. 
Hver skytter skjøt 90 skudd, 15 skudd på hver av avstandene 200, 500, 600, 800, 900, og 1000 yards på en femdelt skive. Martin skjøt totalt 430 poeng, samme som William Leushner, som var de beste resultatene på det amerikanske laget.

OL-medaljer
-----------

* 1908 Storbritannias flagg London – Gull **Gull** i skyting, armégevær lagskyting (USA)

Referanser
----------

Eksterne lenker
---------------

* (en) William Martin – Olympedia Rediger på Wikidata

* (en) William Martin – Sports-Reference (OL-resultater – arkivert) Rediger på Wikidata

* (en) William Martin – databaseOlympics.com (arkivert) Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |